МЕТОДИКА

 за определяне на приноса на основните звена в АМТИИ-Пловдив за осъществяване на обучението по всяко професионално направление за целите на разпределението на получените приходи от такси за обучение и на средствата от държавния бюджет за издръжка на обучението

1.База  за разработването на методиката са Методическите указания на МОН за разработване на методиката по чл.90 ал.5 и разпределението по чл.90 ал 6 от ЗВО издадени на основание чл.90, ал.10 от ЗВО / писма изх.№№ 9104-21/28.02.2017г и 9104-39/02.05.2017г./
	2.Методиката има за цел да транспонира финансирането по професионални направления във финансиране по структурни звена.
	3.Основен компонент в методиката за определяне приноса на основните звена в АМТИИ е процентът на участие на преподавателите от съответното звено в изпълнението на учебния план по съответното професионално направление. 
           4. Дела на всяко основно звено в изпълнението на учебните планове се извежда от утвърдените към началото на календарната година индивидуални планове на щатни и хонорувани преподаватели, и корепетитори. 
За целта се попълва следната таблица 1:

	5. През м. септември на същата година дела на всяко основно звено в изпълнението на учебните планове се извежда от отчетите за изпълнението на индивидуалните планове и се извършва корекция на разпределението на приходите от трансфера от държавния бюджет за издръжка на обучението и от таксите за обучение. 
6. Приходите за всяко професионално направление представлява сума от трансфера от държавния бюджет за издръжка на обучението и от таксите за обучение, определени на база реалният им размер за първи семестър на съответната учебна година и прогноза за втори семестър. В прогнозата за втори семестър се вземат под внимание промените в резултат от три семестриалното обучение при магистрите, освободените от такси студенти или  такси в намален размер.
7.Общо академичните разходи се разпределят между професионалните направления пропорционално на постъпленията от такси за обучение и трансфер от държавния бюджет преди транспонирането на финансирането по основни структурни звена и извън определения процент съгласно чл.90, ал.4 от Закона за висшето образование. В общо академичните разходи се включват:
- Заплати – ръководство, администрация,  библиотека, помощен персонал, технически персонал, щатни състави /танцьори, певици, оркестранти/ и персонал по ПМС 66 на база щатното разписание. 
- Осигуровки за сметка на работодателя върху брутното възнаграждение на персонала по т.1.
- Издръжка – ел.Е, горива, ремонти, услуги, данъци и такса смет и др. на база планираните по § 10 от Бюджета на Академията.
- Погашения по договори за финансов лизинг и търговски кредит
- Членски внос
- Обезщетения за пенсиониране
- Държавни и общински данъци и такси
- Капиталови разходи планирани за съответната година без тези за сметка на целеви трансфер
- Други общо академични разходи възникнали за съответната финансова година
За целта се попълва следната таблица 2:

8.Минималния процент съгласно чл.90, ал.4 от ЗВО се определя на 90%.
9. За транспониране на финансирането по професионални направления във финансиране по структурни звена се използват данните от таблица 1. Дела на всяко структурно звено в изпълнението на учебните планове в съответното професионално направление се изчислява въз основа на броя часове без добавяне на допълнителни компоненти. За целта сумата в колона три от таблица 3 се разделя на общия брой часове в съответното професионално направление и се умножи по часовете на съответния факултет по данните от таблица 1.
За целта се попълва следната таблица 3:

10. Разпределението на останалите средства в рамките на 10-те процента се извършва като се отчитат минимално необходимите разходи за издръжка на факултетите. Подхода за разпределението им се основава  на следния принцип: 
Изчислява се приноса на структурните звена преди отделяне на 90% на принципа в т.8. 
 Попълва се следната таблица 4.

Факултетите, на които минимално необходимите разходи за издръжка са по ниски от получения резултат в таблица 3 се финансират в размера по таблица 3. 
Факултетите,  на които минимално необходимите разходи за издръжка са в рамките на резултата в таблица 4 се дофинансират до 100% от размера на минимално необходимите разходи за издръжка. 
В случай, че минимално необходимите разходи за издръжка на повече от един факултет са над резултата от таблица 4, Академичния съвет взема решение за разпределението на остатъка от 10-те процента.
В случай че факултетите след разпределението на средствата не покриват минимално необходимите разходи за издръжка, при наличие на паричен ресурс АС взема решение за начина и размера на дофинансиране за всеки конкретен случай.
11. Минимално необходими разходи за издръжка на факултета включват:
- брутните заплати и осигурителните вноски за сметка на работодателя на преподавателите и корепетиторите на основен и допълнителен трудов договор
- възнагражденията и осигурителните вноски за сметка на работодателя на хоноруваните преподаватели
12. Изведените бюджети на факултетите се допълват с неизразходваните към края на предходната година средства разпределени според настоящата методика и формирали бюджет на факултета през предходната година.
13. Средствата формиращи бюджета на всеки от факултетите се разходват за финансиране на разходи за:
- заплати, възнаграждения и други плащания на академичния състав и персонала към съответното структурно звено, като наднормените часове се изплащат на база годишен норматив след приключване на академичната година до края на съответната календарната година. при наличие на паричен ресурс в съответния факултет. За академичната 2016/2017г. наднормените часове се изплащат по стария ред.
-осигурителни вноски на академичния състав и персонала към съответното структурно звено
-подобряване на материално техническата база
-участие в научни форуми и стимулиране на преподавателите от звеното за извършване на научно-изследователска дейност
-(съ)финансиране на проекти с водещо участие на съответното звено
-други дейности на структурното звено насочени към подобряване на качеството на обучение и научната дейност и развитие на академичния състав

Тази методика е приета с решение на Академичния съвет на АМТИИ от 13.10.2017г., протокол № 1, на основание чл. 90, ал. 5 от Закона за висшето образование.

